ҚазАқпарат-Анонс: Маусымның 17-сі мен 20-сы аралығындағы оқиғалардың күнтізбесі
DATE: 09:25, 17 Маусым 2010 | GMT +5
TITLE: ҚазАқпарат-Анонс: Маусымның 17-сі мен 20-сы аралығындағы оқиғалардың күнтізбесі
URL: https://kaz.inform.kz/news/kazakparat-anons-mausymnyn-17-si-men-20-sy-aralygyndagy-okigalardyn-kuntizbesi_a2278941/
META: DATE: 09:25, 17 Маусым 2010 | GMT +5
TOTAL WORDS: 1904
AUTHOR(S):
TEXT: ПАРЛАМЕНТ. Маусымның 17-сі күні ҚР Парламентінің жалпы отырысы өтеді. ҮКІМЕТ. Маусымның 17-сі күні сағат 15. kz» студиясында ҚР Мұнай және газ вице-министрі Әсет Мағауовтың қатысуымен «Қазақстандағы мұнайхимия өнеркәсібінің дамуы» атты тақырыпта www. kz порталында оnline-конференция өтеді. Маусымның 17-сі күні сағат 14. 00-де Индустрия және жаңа технологиялар министрлігінде Үдемелі индустриялық-инновациялық даму бағдарламасына арналған брифинг өтеді. Маусымның 17-сі күні Астана қаласы бойынша қаржы департаментінің брифингісі өтеді. Маусымның 18-і күні Брюссельде саяси диалог кестесіне сәйкес ҚР Сыртқы істер министрінің орынбасары - Қазақстанның Еуроодақ жанындағы Төтенше және Өкілетті елшісі Константин Жигаловтың қатысуымен «Қазақстан - Еуропалық Одақ» ынтымақтастық комитетінің 10-шы отырысы өтеді. Маусымның 19-25-і аралығында ҚР Көлік және коммуникация министрлігі «Батыс Еуропа - Батыс Қытай» транзиттік дәлізіне арналған баспасөз-турын өткізеді. ҚАЗАҚСТАН ЖӘНЕ ӘЛЕМ. Маусымның 14-і мен 18-і аралығында штаб пәтері эрриядта орналасқан Шығанақ араб мемлекеттері ынтымақтастық кеңесінің бас хатшысы Архман әл-Атыя Астанаға келеді. Маусымның 15-і мен 17-сі аралығында Лондонда «Қазақстан: дамудың жаңа белестері» атты V форум өтеді. ҚОҒАМ. Маусымның 1-інен бастап елімізде жыл сайынғы «Скутер» шарасы басталып, ол шомылу маусымы аяқталғанға дейін жалғасады. Маусымның 1-інен бастап «Қазкоммерцбанк» АҚ мемлекеттік бағдарлама бойынша "Самұрық-Қазына" ұлттық әл-ауқат қоры есебінен ипотекалық несиелеуді қайта қаржыландыруды жаңғыртады. СПОРТ. Маусымның 11-і мен шілденің 11-і аралығында Оңтүстік Африка Республикасында футболдан Әлем чемпионаты өтуде. Маусымның 12-17-сі аралығында Тараз қаласында футболшы әрі жаттықтырушы Антон Шохты еске алуға арналған халықаралық турнир өтеді. АСТАНА. Маусымның 17-сі күні Астана қаласы Республикалық нейрохирургия ғылыми орталығында медицина қызметкерлерінің күні аталып өтіледі. Маусымның 17-сі күні кешкі сағат 18. 0-де Астанадағы Бейбітшілік және келісім сарайында «Аюлар ынтымақтастығы» атты ашқ көрме өтеді. Маусымның 14-і мен 19-ы аралығында ҚР Президенттің мәдениет орталығында кітап көрмесі өтеді. Маусымның 14-19-ы аралығында ҚР Президенттің мәдениет орталығында сондай-ақ «Түрк әлемі» тақырыбында көрме өтеді. АЛМАТЫ. Маусымның 17-сі күні Алматыда Азиада - 2011 қысқы олимпиадасына қатысатын еркітілерді оқыту бағдарламасына арналған баспасөз конференциясы өтеді. Маусымның 17-сі күні Алматыдағы орталық көрме залында «Қазақстандағы Германия жылы 2010» аясындағы көрменің ашылуы болады. Маусымның 14-і -18-і аралығында Директорлар институты «Менеджменттің» авторлық семинарын өткізеді. МАУСЫМНЫҢ 17-І, БЕЙСЕНБІ. Рағайып түні - Мұхаммед пайғамбардың ата-анасының үйленген күні. Рағайып түні - Раджаб айының бейсенбіден жұмаға қараған бірінші түні. Рағайып араб тілінен аударғанда «арман, ниет» деген мағынаны білдіреді. Бұл түні Мұхаммед пайғамбардың атаанасы Әбдулла мен Әмина некелерін қиды. Аңыз бойынша осы уақытта жерге бір топ періштелер түсіп, Абдолланың пайғамбарлық қасиеті ұлына дарыды. Бұл түні барша мұсылмандар көп дұға оқып, ораза тұту керек. сонда Бұл түні оқылған намаз үшін, ораза ұстаған үшін, садақа берген үшін Алла Тағала өзінің сауабын рақым етеді. Дүниежүзілік шөлейттену мен қуаңшылыққа қарсы күрес күні. 1995 жылғы қаңтардың 30-да БҰҰ-ның Бас Ассамблеясы Біріккен Ұлттар Ұйымының 1994 жылғы маусымның 17-дегі Шөлейттенуге қарсы күрес жөніндегі конвенциясының қабылдануына байланысты маусымның 17-сін Дүниежүзілік шөлейттену мен қуаңшылыққа қарсы күрес күні деп жариялады. Шөлейттену - қоршаған ортаның әлем бойынша аса қауіпті күйреу үдерістерінің бірі. БҰҰ-ның Қоршаған орта бойынша бағдарламасы мәліметтеріне сай, планетамыздағы құрлықтың төрттен бірі шөл далаға айналу қаупінде екен. Қуаңшылық шөлейттенуге ұрындыруы мүмкін, бірақ басты кінә, әдетте, адамның іс-әрекеті болып шығады - егістік жерлерді шектен тыс өңдеу, малды бей-берекет жая беру, ормандарды кесіп құрту мен нәтижесіз суландыру. БҰҰ БА-ның қарары барлық мемлекеттерге Дүниежүзілік шөлейттену мен қуаңшылыққа қарсы күрес күнін шөлейттенумен және қуаңшылықтың зардаптарымен күрестегі халықаралық ынтымақтастыққа қатысты конференциялардың, «дөңгелек үстел» мәжілістерінің, семинарлар мен көрмелердің құжаттық материалдары мен ұйымдастыру мәселелерін жариялау және тарату арқылы қоғамның хабардарлығын арттыруға арнауды ұсынады. ОҚИҒАЛАР. 12 жыл бұрын Оңтүстік Қазақстан облыстық филармония үйі алдында Шәмші Қалдаяқов ескерткішінің ашылу салтанаты болды. 1 жыл бұрын Қазақстан Республикасы Туризм және спорт министрлігінде кореялық халықаралық ынтымақтастық жөніндегі «KOICA» агенттігі Қазақстанда туристік кластерді дамыту жобасын таныстырды. Жобада Қызылорда облысы Байқоңыр қаласында ғарыштық туризмді дамыту, Қамбаш көлінде курорттық аймақ салу, Қорқыт Ата мемориалдық кешенінде этнокурорт салу, сондай-ақ Атырау облысында «Сарайшық» керуен сарайы - туристік орталығын қалыптастыру көзделген. Жоба 2011-2020 жылдарға есептелген. 1 жыл бұрын Алматыда Қазақ ұлттық аграрлық университетi және Болгарияның Пловдив қаласының Аграрлық университетi аралығында студент халықаралық айырбастау туралы келiсiмге қол қойды. ЕСІМДЕР. 65 жыл бұрын техника ғылымдарының докторы, профессор, Қазақстан Ұлттық Ғылымдар Академиясының академигі МӘДИЕВ Өскенбай Қабылбекұлы дүниеге келді. Оңтүстік Қазақстан облысының Арыс қаласында туған. Жамбыл технологиялық жеңіл және тамақ өнеркәсібі институтын бітірген. Жамбыл технологиялық жеңіл және тамақ өнеркәсібі институтында, Халықаралық қазақ-түрік университетінде, Тараз мемлекеттік университетінде ғылыми-педагогикалық және басшылық қызметтер атқарған. 2003 жылдан - Алматы экономика және статистика академиясының Тараз қаласындағы өкілдігінің директоры. Мәдиев тері өндеу процесінде қолданылатын алюминий, цирконий және титан қосындысы негізінде жаңа илегіштер синтезінің теориялық негіздерін жасайтын жаңа бағыт ашты. Бұл жұмыстарының нәтижесінде өндірілген өнімнің түр-түрін көбейту және сапасын арттыру, тері өңдеу фабрикаларында экологиялық жағынан зиянды хром қосындыларын қолдануды азайтуға немесе толығымен ауыстыруға мүмкіндік беретін жаңа кешенді минералдық илегіштер шығарды. Қоршаған ортаға зиянсыз диаммоний фосфатпен мал терісін бүлінуден сақтаудың теориялық негізін салып, практикалық әдістерін енгізді. Мәдиевтің практикалық ұсыныстары мен түрлі әдістемелері Казақстан мен ТМД елдеріндегі тері өңдеу фабрикаларында кеңінен қолданыс тапты. Ол 16 авторлық куәліктің, 4 монография, 150-ден астам ғылыми еңбектердің авторы. МАУСЫМНЫҢ 18-І, ЖҰМА. Әзірбайжанда адам құқығы күні. Әзірбайжан Президенті Ильхам Әлиевтің 2007 жылғы маусымның 18-дегі Қаулысына сәйкес жыл сайын атап өтеді. ОҚИҒАЛАР. 3 жыл бұрын Мемлекет басшысы Нұрсұлтан Назарбаев «Әкімшілік рәсімдерді жетілдіру мәселелері бойынша Қазақстан Республикасының кейбір заңнамалық актілеріне өзгертулер мен толықтырулар енгізу туралы» сапалы мемлекеттік қызмет ұсынуды қамтамасыз етуге бағытталған Заңға қол қойды. 1 жыл бұрын Елбасы Нұрсұлтан Назарбаев «Қазақстан Республикасындағы Мемлекеттік жоспарлау жүйесі туралы» Жарлыққа қол қойды. 1 жыл бұрын Оралда б. VІ-ІІ ғасырлардағы археологиялық қазбалар табылды. Табылған тұрмыс тіршілік заттары және әшекей бұйымдарды бағалау үшін Ресейдің және Германияның ғалымдары шақыртылған. Ғалымдар бұл қазбалардың тарихи маңыздылығы зор екенін бағалап, оларды халықаралық тізімге енетінін хабарлады. ЕСІМДЕР. 110 жыл бұрын суретші, Қазақстанның еңбек сіңірген өнер қайраткері антощенкооленев Валентин Иосифович дүниеге келді. Украинаның Полтава облысында туған. Мәскеудегі жоғарғы техникалық көркемсурет шеберханасында оқыған. «Советская степь», «Еңбекші қазақ», «Жаршы», «Әйел теңдігі» газетжурналдар редакцияларында жұмыс істеген. Тарихи тақырыпқа жазылған «Әкелеріміздің жастық шағы», «Қамығу», «Бостандық және өлім» графикалары, «І. Жансүгіров», «П. Жақаев», «а-х. Ярмұхамедов», тағы басқа психологиялық портреттері және замандастар өмірінен алынған романтикалық сипаттағы «Жарқырайды жаңа құрылыс оттары», «Мазар», «Қонаққа бару» линогравюралық шығармалары бар. Шығыс тақырыбына арналған «Хиуа», «Ақындар» топтамалары бар. 95 жыл бұрын жазушы, Қазақстан Жазушылар одағының мүшесі, Халықаралық «Алаш» әдеби сыйлығының лауреаты СЕРГЕЕВ Александр Николаевич дүниеге келді. Ұлы Отан соғысына қатысқан. Ресейдің Тула қаласында туған. Алматы жоғары партия мектебін, Мәскеу жоғары партия мектебін бітірген. Қарағанды облыстық радиокомитетінің бас редакторы, «Социалистическая Караганда» облыстық газеті бас редакторының орынбасары, «Казахстанская правда» республикалық газеті редакторының бірінші орынбасары, «Советский патриот» газетінің Қазақстан мен Қырғызстан бойынша меншікті тілшісі, «Ара» - «Шмель» журналы редакторының орынбасары қызметтерін атқарған. «Пастырь поневоле», «Опасное задание», «Сыновья возвращаются», «Звездное небо Талгата» әңгімелер, повестерінің, «Петербургский посол», «Искупление» романдарының авторы. Көптеген шығармалары қазақ тіліне аударылған. Орыс тіліне қазақ және ұйғыр жазушыларының шығармаларын тәржімәлаған. Отан соғысы орденімен, медальдармен, Қазақстан Жоғарғы Кеңесінің грамотасымен марапатталған. 105 жыл бұрын кеңес шығыстанушысы, филология ғылымдарының докторы, профессор, Тәжік КСР Ғылым Академиясының корреспондент мүшесі, Тәжік КСР-інің еңбек сіңірген ғылым қайраткері БРАГИНСКИЙ Иосиф Самуилович дүниеге келді. Ұлы Отан соғысына қатысқан. Киев қаласында туған. Мәскеу Шығыстану институтын бітірген. КСРО Ғылым Академиясының Шығыстану институтында, Дүниежүзілік әдебиет институтының ғылыми қызметкері, «Азия және Африка халықтары» журналының бас редакторы болған. Негізгі еңбектері Орта Азия халықтары әдебиетінің тарихи және теориялық мәселелерін, Шығыс пен Батыс әдебиетінің өзара байланысын, парсы-тәжік әдебиетінің классиктері Рудаки, Фирдоуси, Хафиз, Жәми еңбектерін, тәжік кеңес әдебиетін зерттеуге арналған. «Садриддин Айни», «12 миниатюр», «Исследования по таджикской культуре», «Иранское литературное наследие» атты кітаптардың авторы. МАУСЫМНЫҢ 19-Ы, СЕНБІ. ОҚИҒАЛАР. 15 жыл бұрын Бейжің қаласында маусымның 19-26 аралығында Абай күндері өтті. 3 жыл бұрын Алматыда тұңғыш рет қарт адамдарға арналған «Үшінші ұрпақ мектебі» ашылды. Жоба қалалық әкімшіліктің ішкі саясат департаментінің қолдауымен жұмыс істей бастады. Мектеп зейнеткерлерге арналған экология және әлеуметтік қамтамасыз ету саласындағы, заңға сүйенген сауаттылықты жоғарлату, өздерінің денсаулығы туралы жаңа білімдерді алуға көмектесетін тегін курстарды өткізеді. «Үшінші ұрпақ мектебінің» ашылуы қарт адамдардың мәселелерін көтеріп ғана қоймай, оларды шешуге бағытталған мемлекет тарапынан қаржыландырылған алғашқы іс-әрекет. 3 жыл бұрын Қазақстан Республикасы Үкіметінің Қаулысымен Алматыда Достық үйінде «Достық үйі - Этносаралық қатынастардың мәселелерін зерттейтін орталығы» республикалық мемлекеттік кәсіпорын құрылды. Орталықтың басты мақсаты ұлтаралық қатынастар саласындағы негiзгi мәселелердi анықтау, жұртшылық пiкiрiнiң жүйелi барлауын өткiзу болып табылады. 3 жыл бұрын қалалық мәслихат шешімімен Семипалатинск қаласы ресми түрде Семей болып өзгертілді. 1 жыл бұрын Өскеменнің Аблакетка тауында Қазақстанның мемлекеттік туы орнатылды. Еліміздің басты мемлекеттік рәміздерінің бірі - көлемі 6-да 12 метрлік ту теңіз деңгейінен 522 метр биіктікте орнатылған. Оның қасына үлкен әріптермен жазылған «Қазақстан» орын алған. ЕСІМДЕР. 110 жыл бұрын мемлекет қайраткері, жазушы ЖҮСІПБЕКОВ Хамза дүниеге келді. Қарағанды облысының Нұра ауданыныда туған. марксизмленинизм курсын бітірген. 1920-1922 жылдары Омбы, Ақмола губернияларында, Көкшетау уезінде жауапты қызметтер атқарған. 1922-1926 жылдары - БК П Ақмола, Бөкей губерниялық комитеттерінің бөлім меңгерушісі, жауапты хатшысы. 1927-1932 жылдары - БК П Қазақ өлкелік комитеті бақылау комиссиясының алқа мүшесі және жауапты хатшысы. 1933-1937 жылдары - Қазақстан кәсіподақтар кеңесінің төрағасы, Қазақ АКСР әділет халық комиссары, коммуналдық шаруашылық халық комиссарының орынбасары, марксизмленинизм ғылыми-зерттеу институтының қазақ бөлімшесінің аудармашысы, Қазақ мемлекеттік көркем әдебиет баспасының директоры қызметтерін атқарған. 1925-1937 жылдары мерзімдік баспасөзде әдеби-сын мақалалары, әңгімелері, очерктері жарияланған. «Қарсақбай» атты кітабы жарық көрді. Островскийдің «Құрыш қалай шынықты» романын қазақ тіліне аударған. Жүсіпбеков 1937 жылы күзде «халық жауы» деген жалған айыппен тұтқындалып, ату жазасына кесілді. 60 жыл бұрын Алматы облысының әкімі ҮМБЕТОВ Серік Әбікенұлы дүниеге келді. Алматы облысының Жамбыл ауданында туған. Алматы мал дәрігерлік институтын бітірген. Күрті ауданындағы «Желтораңғы» кеңшарының директоры, Кеген аудандық агроөнеркәсіп бірлестігінің төрағасы қызметтерін атқарған. 1992-1999 жылдары - Күрті ауданының әкімі, Алматы облысы әкімінің орынбасары, бірінші орынбасары, әкімі. 1999-2005 жылдары - Жамбыл облысының әкімі, Қазақстан Республикасының Ауыл шаруашылық министрі. Қазіргі қызметінде - 2005 жылдан. «Парасат» орденімен марапатталған. Жамбыл облысының Құрметті азаматы. МАУСЫМНЫҢ 20-Ы, ЖЕКСЕНБІ. Медицина қызметкері күні. Қазақстан Республикасының Президенті Нұрсұлтан Назарбаевтың 2003 жылғы қарашаның 15-індегі Жарлығына сәйкес жыл сайын маусым айының үшінші жексенбісінде атап өтіледі. Дүниежүзілік босқындар күні. БҰҰ Бас Ассамблеясы Дүниежүзілік босқындар күнін 2000 жылы желтоқсанның 4-де жариялаған. Маусымның 20-да атап өтіледі. Қарарда атап көрсетілгендей, бұл шешім Африка Бірлігі Ұйымымен келісім бойынша қабылданған, өйткені осы күні, 1969 жылдан бастап, Халықаралық африкалық босқындар күні атап өтіліп келді. Босқындар құқығы 1951 жылы қабылданған босқындар дәрежесі туралы конвенцияда айқындалған. Жыл сайын БҰҰ босқындар жөніндегі Жоғарғы комиссарының Басқармасы Нансен Сыйлығының лауреатын анықтап, ол Дүниежүзілік босқындар күні табыс етіледі. ОҚИҒАЛАР. 10 жыл бұрын Мәскеу үкіметі мен Астана әкімшілігі экономикалық, ғылыми-техникалық және мәдени шараларға байланысты келісімге қол қойды. Келісімде Астана қаласында Мәскеу сауда үйін ашу, жәрмеңкелер мен көрмелер ұйымдастыру қарастырылды. 5 жыл бұрын Құрманғазы атындағы Қазақ ұлттық консерваторияда «Қазақстанның ән өнерінің атақты шеберлері» атты үн таспаның тұсау кесер рәсімі өтті. Үн таспа «Асыл Мұра» жобасы шеңберінің аясында шығарылды. «Асыл Мұра» - қазақ музыкасының «алтын» қорын қалпына келтіруге және сақтап қалуға бағытталған коммерциялық емес гуманитарлық жоба. Оның мақсаты - Қазақстанның ұлттық мұрасын көпшілікке тарату. 1 жыл бұрын Ақтөбеде Кеңес Одағының екі дүркін батыры Талғат Бигелдиновқа арналған ескерткіш ашылды. Ескерткiш - гранит постаментiндегi қола мүсiн Талғат Бегелдинов атындағы Әскери әуе қорғаныс күштерi институтының аумағында орнатылған. Ескерткіштің авторы - Қазақстан суретшілер одағының мүшесі Марат Ғабдрахманов. ЕСІМДЕР. 105 жыл бұрын хирургонколог, медицина ғылымдарының докторы, профессор, Қазақ КСР-нің еңбек сіңірген дәрігері ЫДЫРЫСОВ Ақырам Сәлімұлы дүниеге келді. Ұлы Отан соғысына қатысқан. Атырау облысының Теңіз ауданында туған. Саратов медициналық институтын бітірген. 1932-1957 жылдары Саратов облысында, Қызылорда, Алматы қалаларында дәрігер болған. 1957-1960 жылдары - Семей медицина институты жалпы хирургия кафедрасының меңгерушісі. 1960-1962 жылдары - I Республикалық аурухананың бас дәрігері. 1962-1964 жылдары - Қазақ онкология және радиология ғылыми-зерттеу институты хирургия клиникасының меңгерушісі. 1964-1983 жылдары Алматы мемлекеттік дәрігерлердің білімін жетілдіру институты онкология кафедрасының доценті, меңгерушісі болған. Ысқақов туберкулез перитониті мен алапес асқынуларын емдеу әдістерін ұсынды. 2-ші дәрежелі Отан соғысы, Қызыл Жұлдыз, «Құрмет белгісі» ордендерімен және медальдармен марапатталған. 95 жыл бұрын актер, Қазақстанның халық әртісі БАҚИЕВ Мақпир Құрбанұлы дүниеге келді. Ұлы Отан соғысына қатысқан. Алматы қаласында туған. Ұйғыр музыкалық драма театрының актері. Театр сахнасында Хамра, Қозы Ғарип, Таһир, Полат рөлдерін сомдаған. 1981 жылы Ұйғыр музыкалық комедия театры құрамында Мәскеу қаласында өнер көрсетті. 2-дәрежелі Отан соғысы орденімен және медальдармен марапатталған
